Emily Procter

Emily Mallory Procter (født 8. oktober 1968 i Raleigh i Nord-Carolina) er en amerikansk skuespillerinne, kjent for sine roller i serien Presidenten som Ainsley Hayes og i CSI: Miami som Calleigh Duquesne.

Biografi 
Procter ble født og vokste opp i Raleigh i Nord-Carolina. Hun gikk på Ravenscroft School i Raleigh. Deretter studerte hun journalistikk og dans ved East Carolina University. Etter universitetet ble hun ansatt som værjournalist i WNCT-TV i Greenville, North Carolina.

Karrieren 
Etter at Procter flyttet til Los Angeles betalte hennes far for to års skuespillerutdannelse. Til og med før hun var ferdig med eksamen hadde hun de første små rollene i Jerry Maguire (1996) og Breast Men (1997) hvor hun spilte sammen med David Schwimmer og Chris Cooper. I den tredje sesongen (1995–96) av Lois & Clark: The New Adventures of Superman spilte hun Lana Lang som den første blonde skuespillerinnen i den rollen. Hun hadde en liten rolle som Mavis i 1997 i filmen The Dukes of Hazzard: Reunion!

Procter hadde også en stadig gjesterolle som Associate White House Counsel Ainsley Hayes i NBC-serien Presidenten.

Procter fikk sitt store gjennombrudd i rollen som Calleigh Duquesne i fjernsynsserien CSI: Miami. Hun tok rollen etter å ha pratet med sin venninne Jorja Fox.

Proctor deltok i Live Earth 2007 hvor hun sammen med flere andre skuespillerinner leste en fortelling skrevet av Michelle Gardner-Quinn mens Gardner-Quinn var student ved University of Vermont.

Personlige liv 
Procter har gitt tid som skuespillerinne for Young Storytellers Program.

Procter kan mye om interiørdesign og antikke gjenstander. Hun setter disse interessene ut i livet i det spanskbygde huset fra 1921, som hun eier.

Procter er en god pokerspiller. Hun sier at hun lærte spillet som barn når hennes far spilte penny poker med henne. Hun har allerede deltatt i minst en celebrity poker tournament. Hun er også opptatt av blomsterpuslespill og prøver å sette dem sammen hurtigere og hurtigere for hver gang.

Filmografi 
 Fast Company (1995-08-14) som Roz Epstein
 Leaving Las Vegas (1995) som Debbie
 Venner for livet: “The One With the Breast Milk” (1995-09-28) som Annabel
 Lois & Clark: “Tempus, Anyone?” (1996-01-21) som Lana Lang
 Crosscut (1996) som Counter Girl Jerry Maguire (1996) som Former Girlfriend Just Shoot Me!: “Back Issues” (1997-03-04) som Anchorwoman The Dukes of Hazzard: Reunion! (1997-04-25) som Mavis
 The Girl Gets Moe (1997) som Tammy
 Early Edition: “A Regular Joe” (1997-11-22) som Colleen Damski
 Breast Men (1997) som Laura Pierson
 Family Plan (1998) som Julie Rubins
 Kingdom Come (1999)
 Guinevere (1999) som Susan Sloane
 Body Shots (1999) som Whitney Bryant
 Forever Fabulous (1999) som Tiffany Drawl
 The Big Tease (1999) som Young Valhenna Woman The West Wing (2000–2002, & 2006-04-16) som Ainsley Hayes
 Submerged (2001-05-20) som Frances Naquin
 CSI: Miami (2002—) som Det. Calleigh Duquesne
 CSI: “Cross Jurisdictions” (2002-05-09, CSI: Miami’s backdoor pilot)
 Big Momma's House 2'' (2006) som Leah Fuller

Referanser

Eksterne lenker 
 
  

Skuespillere fra USA
CSI: Miami
Personer fra Raleigh